Կորաբերդ

Կորաբերդ, միջնադարյան բերդ, որը գտնվում է Հայաստանի Տավուշի մարզի Ոսկեպար գյուղից 3 կմ հյուսիս-սրևմուտք՝ շրջապատի նկատմամբ իշխող դիրք դիրք ունեցող վիմահերձ լեռան գագաթին՝ ծովի մակերևութից 1268 մետր բարձրության վրա։

Նկարագրություն 

Տեղանքի՝ բնությունից ընձեռնված անմատչելիությունը բերադաշինարար ճարտարապետներին հնարավորություն է տվել փոքրածավալ շինարարությամբ վայրը լիովին անառիկ դարձնելու։ Անմշակ քարով և կրաշաղախով իրականացված պարսպապատերով ամրացվել են լեռան միայն հյուսիսային և և արևելյան գագաթամերձ առանձին, համեմատաբար խոցելի նկատված հատվածները։

Մասնագիտական գրականության մեջ »կորաբերդի մասին նույնիսկ հպանցիկ հիշատակություն չի տրվել։

Բերդի ներքին մակերեսը բավականաչափ սահմանափակ է։ Այն հյուսիս-հարավ ձգվածությամբ ունի շուրձ 40 մետր երկարության և առավել ընդարձակ մասում՝ հազիվ 18 մետր լայնություն։ Պարսպապատերի միջին հաստությունը 90 սմ է։ Միակ դժվար ներթափանցելի մուտքը բացված է հյուսիսային կողմից։

Կորաբերդը թվագրվում է որպես 12-13-րդ դարերի ամրոց՝ ըստ որմերի շարվածքային և կառուցողական առանձնահատկությունների։

Տես նաև 
 Ջուխտակ Եղցի վանք
 Բերդավանք վանական համալիր (Ոսկեպար)
 Խլխլան աղբրի եկեղեցի
 Կալապանի եկեղեցի (Ոսկեպար)
 Գոմաձորի եկեղեցի (Ոսկեպար)

Գրականություն 
 Սամվել Կարապետյան, Ոսկեպարի պատմական հուշարձանները, 2013 թվական, էջ 21

Ծանոթագրություններ 

Տավուշի մարզի հայկական բերդեր և ամրոցներ
Գուգարք նահանգի բնակավայրեր
12-րդ դարի հայկական բերդեր և ամրոցներ
13-րդ դարի հայկական բերդեր և ամրոցներ